Tasekla tennulfa-d seg asemi yebda umdan yettxemmim ɣef talsa d yiman-is. Yal aɣref deg umaḍal yesɛa ayen t-iceɣben d wayen yessaram, ɣef waya ad naf imdanen seg zik-nsen ttaɛraḍen ad d-rren ɣef tid i ten-yuɣen d wayen yessaramen di tsekla. Akken i d-yenna M.A.Salḥi deg udlis-is  Kra n tsura i t$urin tsekla (2015 : 12) Tasekla, d asnulfuy, d taẓuri, am nettat am lmusiqa am teklut. D acu kan mxalafent tẓuriyin-agi imi yal yiwet deg-sent tessexdam allal n usnulfuy i tt-yeɛnan kan nettat. Tasekla d inaw i iressan ɣef tfulka n wawal. Yezmer ad yili yinaw-agi d tira i yura, yezmer ad yili d timenna i yettwanna. D ta$ara-agi n ccbaḥa d tfulka n wawal i t-iferqen ɣef yinawen nniḍen am wid n tussna neɣ n tsertit neɣ n tmetti, atg.